paragraph_text: Glavni lik, Stripy, neobična je životinja velikih ušiju i dugog nosa poput trube, kojem glas, tj. smijeh, daje Carlo Bonomi. Likovi ništa ne govore, a radnja je otprilike ista u svakom nastavku. Stripy je najpoznatiji po svojim uvijek vodoravnim prugama i urnebesnom smijehu, kojim izluđuje mrzovoljnog cirkuskog putnika, da bi na kraju i njega natjerao u provalu smijeha.